wickkiey/tamil-wikipedia-markdown huggingface dataset:
# அமலெந்து டே


**அமலெந்து டே** (*Amalendu De*, 1929 - 16 மே 2014) என்பவர் வரலாற்றாசிரியர் ஆவார். ஜாதவ்பூர் பல்கலைக்கழக குருநானக் பேராசிரியராக இருந்தவர். வாணாளில் பெரும்பகுதியை ஜாதவ்பூர் பல்கலைக் கழக ஆசிரியராகப் பணியில் கழித்த அமலெந்து டே இந்திய விடுதலைப் போராட்ட வரலாற்று ஆய்வில் வல்லுநராகக் கருதப்படுகிறார். கொல்கத்தா ஆசியாட்டிக் சொசைட்டியின் தலைவராகவும் இருந்தார்.  

## வாழ்க்கைக்குறிப்பு

தற்போதைய வங்காளதேசத்தில் உள்ள மதரிபூர் என்னும் ஊரில் பிறந்தவர் அமலெந்து டே. நசீமா பானு என்னும் முசுலிம் பெண்ணைத் திருமணம் செய்து கொண்டார் . இந்திய சீன நட்புறவு வளர்ந்து தழைக்க வேண்டும் என்னும் கருத்தை வலியுறுத்தினார். இந்தியாவும் சீனாவும் இணக்கத்துடன் இருந்தால் உலக அமைதிக்கு வழி வகுக்க முடியும்  
1938இல் இந்திய மருத்துவக் குழு சீனப் பயணம் செய்தது குறித்து ஒரு நூல் எழுதினார். 19 ஆம் நூற்றாண்டில் வங்கத்தில் இருந்த பிரிவினைவாதம், அதன் மூலக் காரணம், அந்தக் காலகட்டத்தில் வங்காளத்தில் நிலவிய அறிவார்ந்த நிலைமை ஆகியவற்றைப் பற்றி ஒரு நூல் எழுதினார். இந்திய விடுதலைப் போராட்டத்தில் அனுசீலன் சமிதி என்னும் அமைப்பின் பங்களிப்புக் குறித்தும் எழுதினார்.  

## பதவிகளும் பொறுப்புகளும்

இந்திய சீன நட்புறவுக் கழக பொதுச் செயலாளராகவும் துவாரகநாத் கோட்னிஸ் நினைவுக் குழுவின் தலைவராகவும் ஆனார்.  
1982 இல் அலிகாரில் நிகழ்ந்த இந்திய வரலாற்றுப் பேராயத்தின் தலைவராகத் தேர்ந்தெடுக்கப்பட்டார்.  
கொல்கத்தா பல்கலைக் கழக தேசிய ஒருமைப்பாட்டு மையம், தாரா சிக்கோ ராம்மோகன் சொசைட்டி ஆகிய அமைப்புகளின் வாயிலாக மத நல்லிணக்கத்தையும் நாட்டு ஒருமைப்பாட்டையும் வலியுறுத்தி நூல்கள் எழுதினார்.  

## மறைவு
மே 16, 2014 அன்று தனது 85ஆவது அகவையில் மரணமடைந்தார். இவருடைய விருப்பப்படி இவர் மறைவுக்குப்பின் இவரது உடல் கொல்கத்தாவில் உள்ள ஆர்.ஜி.கர் மருத்துவக்கல்லூரி மருத்துவமனைக்கு கொடை அளிக்கப்பட்டது.  

- Introduction to the early correspondence of the Asiatic Society (1766-1835)
# என். செல்வராஜ்

**என். செல்வராஜ்** (*N. Selvaraj*, இறப்பு: 26 மார்ச் 2019 ) என்பவர் தமிழக அரசியல்வாதி ஆவார். இவர் தமிழக முன்னாள் அமைச்சரும், திருச்சி மாவட்ட தி.மு.க மாவட்ட செயலாளராக இருந்தவரும் ஆவார்.  

## வாழ்க்கைக் குறிப்பு
இவர் பெரம்பலூர் மாவட்டம் துறைமங்கலத்தில் 5 மே 1944 அன்று நடராசன் என்பவருக்கு மகனாகப் பிறந்தார். இவர் பொறியியல் கல்வி கற்று பொறியாளராக தொழில் செய்தவர்.  
இவர் 1980இல் நடந்த மக்களவைத் தேர்தலில் திருச்சிராப்பள்ளி மக்களவைத் தொகுதியில் திமுக சார்பில் போட்டியிட்டு வெற்றிபெற்றார். 1987 முதல் 1993வரை ஒருங்கிணைந்த திருச்சி மாவட்ட திமுக செயலாளராக இருந்தார். 1994 ஆம் ஆண்டு ஆண்டில் வைகோவால் மறுமலர்ச்சி திராவிட முன்னேற்றக் கழகம் துவக்கப்பட்டபோது அவருடன் சென்றார்.  

1996இல் மீண்டும் திமுகவில் இணைந்த இவர் தி.மு.க சார்பில் 2006 ஆம் ஆண்டு முசிறி சட்டமன்றத் தொகுதியில் போட்டியிட்டு அ. தி. மு.க. வேட்பாளரான பூனாட்சியை 10,927 வாக்குகளில் தோற்கடித்தார். தி.மு.க. அமைச்சரவையில் வனத்துறை அமைச்சராக நியமிக்கப்பட்டு 2006 முதல் 2011 வரை பதவி வகித்தார். பிறகு 2011 சட்டமன்றத் தேர்தலில் மண்ணச்சநல்லூர் தொகுதியில் போட்டியிட்டு தோல்வியடைந்தார். 2016 சட்டமன்றத் தேர்தலின்போது இவர் மீண்டும் மண்ணச்ச நல்லூர் தொகுதியில் திமுக சார்பில் போட்டியிட விரும்பினார் ஆனால் இவருக்கு அந்த வாய்ப்பு வழங்கப்படவில்லை. இதனால் அதிமுகவில் இணைந்தார்.  

## இறப்பு
மூளைப் புற்றுநோயால் பாதிக்கப்பட்ட இவர் மார்ச் 26, 2019 அன்று திருச்சியில் காலமானார்.
# காஞ்சிபுரம் அமரேசுவரர் கோயில்


**காஞ்சிபுரம் அமரேசுவரர் கோயில் (அமரேஸ்வரம்)** என்று அறியப்படும் இக்கோயில் காஞ்சிபுரத்திலுள்ள சிவக் கோயில்களில் ஒன்றாகும். அக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.  

## இறைவர், வழிபட்டோர்
- இறைவர் திருப்பெயர்: அமரேசுவரர்.
- வழிபட்டோர்: தேவர்கள்

## தல வரலாறு
அசுரர்களை வென்ற தேவர்கள், தங்களால்தான் அசுரர்களை வெல்ல முடிந்தது என்றெண்ணி ஒவ்வொருவரும் செருக்குற்றிருந்தனர். அச்செருக்கினை ஒடுக்க எண்ணிய இறைவனார், அவ்வேளையில் யட்சனாக வந்து தேவசபையில் துரும்பு ஒன்றை நிறுத்தி "இதை வெட்டுபவனே அசுரர்களை வென்ற வீரனாவான்" என்றுரைத்தார் இந்திரன், திருமால், பிரமன் உள்ளிட்ட தேவர்கள் அனைவரும் அத்துரும்பினை வெட்ட முயன்று முடியாமல் சோர்வுற்று ஓய்ந்தனர், அப்போது அச்சபையில் அவர்கள் முன் உமாதேவியார் தோன்றி, இங்கு வந்து இத்துரும்பினை நட்டவர் இறைவரே என்றுணர்த்தி செருக்கு நீங்கிச் சிவபெருமானை வழிபடுமாறு கூறி மறைந்தார் அவ்வாறே தேவர்கள் அனைவரும் காஞ்சிக்கு வந்து சிவபெருமானை வழிபட்டு பேறு பெற்றனர். அவ்வாறான வரலாறுடைய தேவர்கள் வழிப்பட்ட தலமே **அமரேஸ்வரம்** ஆகும்.  

## தல விளக்கம்
அமரேசம் (அமரேசுவரர்) தல விளக்கமாவது, தேவரும் அசுரரும் பலயுகம் பொருது வெற்றி தோல்வி காணாராயினர். போர் முற்றுப்பெற உமையம்மையார் விரும்பச் சிவபிரானார் சிறிது ஆற்றலை அசுரரிடத்து வைத்துத் திருமால் முதலியோரைத் தோல்வியுறச் செய்தனர். பின்பு அம்மையார் கருத்தாகத் தேவரை வெற்றிகொளச் செய்தனர். வெற்றிக்குக் காரணம் தான் தாமென மயங்கிச் செருக்கிய திருமால், பிரமன், இந்திரன், முதலானோர் முன்பு யட்சனாக வந்தபெருமானார், துரும்பை நிறுத்தி இதனை எறிய வல்லவர் வென்றவர் ஆவர் எனத் தனித்தனி முயன்று இயலாமையின் நாணிய அத்தேவர் முன்னின்றும் மறைந்தனர். திகைக்கும் தேவர்முன் உமையம்மையார் தோன்ற யாவரும் துதி செய்தனர்.  

‘சிவனருளின்றித் துரும்பையும் அசைக்கமுடியாத நீவிர் தற்போகத்தினால் எழுந்தருளியிருந்த பெருமானைக் காணீர் ஆயினீர். எப்பொருளின் கண்ணும் விளங்கும் எவ்வகை ஆற்றலும் அவனருளிய ஆற்றலே என்னும் உண்மையை மறந்து தருக்கிய நீங்கள் பிழைதீரக் காஞ்சியிற் சிவபூசனை புரிமின்’ என அருளி மறைந்தனர். அம்மையார் அருளியவாறு காஞ்சியில் திரிதசர் ஆயதேவர் ‘திரிதசேச’ரைத் தாபித்துப் பூசித்துப் பெருவலி பெற்றனர். இக்கோயில் பெரிய காஞ்சிபுரம் அமரேசர் கோயில் தெருவில் உள்ளது.  

## அமைவிடம்
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரம் காஞ்சிபுரத்தின் ஒரு பகுதியான, சிவகாஞ்சி என்றழைக்கப்படும் பெரிய காஞ்சிபுரத்தின் மேலாண்ட இராசவீதி எனும், மேற்கு இராஜவீதியில் கொல்லாசத்திரம் தெருவிற்கு எதிர்புறத்தில் உள்ள ஒத்தவாடை தெருவில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கே ½ கிலோமீட்டர் தொலைவில் இக்கோயில் அமைந்துள்ளது.
# விக்கிப்பீடியா:முதற்பக்கக் கட்டுரைகள்/பெப்ரவரி 7, 2016

<div id="mp-tfa-img">  

</div>  
**பின்னம்** என்பது முழுப்பொருள் ஒன்றின் பகுதி அல்லது பகுதிகளைக் குறிக்கும். எடுத்துக்காட்டாக, ஒரு பொருளை நான்கு சமப் பங்குகளாகப் பிரித்தால், அதில் 3 பங்குகள் (அதாவது நான்கில் மூன்று பங்கு) 3/4 எனக் குறிக்கப்படும். பின்ன அமைப்பில், கிடைக்கோட்டிற்குக் கீழுள்ள எண் *பகுதி* எனவும் மேலுள்ள எண் *தொகுதி* எனவும் அழைக்கப்படும். எடுத்துக்கொள்ளப்படும் சம பங்குகளின் எண்ணிக்கையைத் தொகுதியும், எத்தனை சம பங்குகள் சேர்ந்து முழுப்பொருளாகும் என்பதைப் பகுதியும் குறிக்கின்றன. ஒரு பின்னத்தின் பகுதி பூச்சியமாக இருக்க முடியாது. விகிதங்களையும், வகுத்தலையும் குறிப்பதற்கும் பின்னங்கள் பயன்படுகிறது. 3/4 என்பது 3:4 என்ற விகிதத்தையும், 3 ÷ 4 என்ற வகுத்தலையும் குறிக்கும். **மேலும்...**  
---
<div id="mp-tfa-img">  

</div>  
**ஹாக்வாட்சு** என்பது ஹாரி பாட்டர் தொடரில் காணப்படும் பதினொன்று தொடக்கம் பதினெட்டு வரையான வயது எல்லையைக் கொண்ட மாணவர்களுக்கான மந்திரங்களைக் கற்றுக்கொடுக்கும் கற்பனைப் பிரித்தானியப் பள்ளியாகும். இதுவே ஜே. கே. ரௌலிங்கின் *ஹாரி பாட்டர்* தொடரின் முதல் ஆறு புத்தகங்களிற்கும் முக்கிய அமைப்பாக விளங்குகிறது. ரௌலிங் எதேர்ச்சையாகவே இப்பெயரை வைத்தார். ஹாரி பாட்டர் தொடரை எழுதுவதற்கு சில காலம் முன் ரௌலிங் கியு தோட்டத்திற்கு சென்றிருந்திறார். அங்கு கண்ட ஹாக்வாட் என்ற பயிரின் பெயரை வைத்தே இப்பெயரை வைத்ததாக ரௌலிங் கூறுகிறார். **மேலும்..**
# மகாமகம் சிறப்பு மலர் 2004 (நூல்)



**மகாமகம் சிறப்பு மலர் 2004**, 2004 மகாமகத்தின்போது தமிழக அரசு வெளியிட்ட நூலாகும்.  

## அமைப்பு
இந்நூல் அருளாளர்களின் ஆசியுரைகளுடனும், 40க்கும் மேற்பட்ட சிற்பம், ஓவியம், கட்டடம், இசை, இலக்கியம், கல்வெட்டு, புராணம் என்ற பல கூறுகளில் அமைந்த கட்டுரைகளைக் கொண்டுள்ளது. மகாமகம், குடந்தையில் சூரியன் வழிபாடு, பழையாறைத் திருக்கோயில்கள், குடந்தைக் கீழ்க்கோட்டம்,  
ஏட்டுச்சுவடிகளில் குடந்தைப்புராணம், கலம்காரி ஓவியங்கள், கும்பேசர் குறவஞ்சி உள்ளிட்ட பல தலைப்புகளில் கட்டுரைகள் காணப்படுகின்றன.  

'மகாமகம் சிறப்பு மலர் 2004', நூல், (2004; தமிழ்நாடு அரசு)
# அமோனியம் ஆர்சனேட்டு



**அமோனியம் ஆர்சனேட்டு** *(Ammonium arsenate)* என்பது (NH<sub>4</sub>)<sub>3</sub> AsO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் ஆர்சனிக் அமிலக் கரைசலுடன் அமோனியா சேர்த்து சூடுபடுத்துவதன் மூலம் முதலில் நிறமற்ற படிகங்களான முந்நீரேற்று வடிவம் வீழ்படிவாக்கப்படுகிறது. மேலும் இதை சூடாக்குவதன் வாயிலாக அமோனியம் வெளிவிடப்பட்டு அமோனியம் ஆர்சனேட்டு தயாரிக்கப்படுகிறது.  

மற்ற ஆர்சனிக் சேர்மங்களைப் போலவே இதுவும் மனிதர்களுக்கு புற்றுநோய் உண்டாக்கும் சேர்மம் என்ற வகைப்பாட்டில் வைக்கப்படுகிறது.
# சுப. தங்கவேலன்

**சுப தங்கவேலன் (Suba Thangavelan)** என்பவர் ஒரு தமிழக அரசியல்வாதி மற்றும் முன்னாள் வீட்டுவசதித் துறை அமைச்சராவார். இவர் 2011 - 2016 தமிழக சட்டமன்றத்தின் திருவாடானை தொகுதிக்குரிய உறுப்பினர்.  

இவர் தமிழக சட்டமன்றத்துக்கு தி.மு.க. சார்பில் கடலாடி தொகுதியில் இருந்து 1996 மற்றும் 2006 ஆகிய ஆண்டுகளில் தேர்ந்தெடுக்கப்பட்டார். இவர் தி.மு.க.வில் மாவட்ட செயலாளராக உள்ளார்.  

## வாழ்க்கைக் குறிப்பு
இவர் தனியப்புலி பி. கொடிக்குளத்தில் 31-மார்ச்-1936 அன்று பிறந்தவர். இவர் பத்தாம்வகுப்புவரை படித்தவர்.
# மகாமகம் மலர் 1992 (நூல்)



**மகாமகம் மலர் 1992**, 1992 மகாமகத்தின்போது தமிழக அரசு வெளியிட்ட நூலாகும்.  

## அமைப்பு
இந்நூல் அருளாளர்களின் ஆசியுரைகள், வாழ்த்துச்செய்திகள் மற்றும் பதிப்புரையுடன் உள்ளது. இந்நூலில் சுமார் 40 கட்டுரைகள் அடங்கியுள்ளன. தஞ்சாவூர் மாவட்டத்தில் உள்ள தேவாரப்பாடல் பெற்ற சைவத்தலங்கள், வைணவத்தலங்கள், கும்பகோணம், மகாமகம், கோயில் அமைப்பு, மடங்கள், செப்புத்திருமேனி, கோவிந்த தீட்சிதர் உள்ளிட்ட பல தலைப்புகளில் கட்டுரைகள் காணப்படுகின்றன.  

'மகாமகம் மலர் 1992', நூல், (1992; தமிழ்நாடு அரசு)
# இசுடெல்லா மேரிக் கல்லூரி



**இசுடெல்லா மேரிக் கல்லூரி** ஸ்டெல்லா மாரிஸ்)((*Stella Maris College*, மாற்று ஒலிப்பு:**ஸ்டெல்லா மேரிக் கல்லூரி**) தமிழ் நாட்டின் சென்னையில் அமைந்துள்ள பெண்களுக்கான கத்தோலிக்க உயர்கல்வி நிறுவனமாகும்.  
இது சென்னைப் பல்கலைக்கழகத்துடன் இணைந்துள்ள தன்னாட்சி பெற்ற கல்லூரியாகும். இங்கு குறைந்தளவில் தங்குவசதி ஏற்படுத்தப்பட்டுள்ளது. மரியாளின் பிரான்சிசுகன்(ஃப்ரான்சிஸ்கன்) மறைபரப்புச் சபையினால் (Society of the Franciscan Missionaries of Mary) நிர்வகிக்கப்படும் இந்தக் கல்லூரி ஒரு சிறுபான்மையினர் நிறுவனமாக அங்கீகரிக்கப்பட்டுள்ளது. கிறித்தவச் சூழலில், குறிப்பாக கத்தோலிக்கச் சமூகத்தினருக்கு பல்கலைக்கழக கல்வி வழங்கும் நோக்குடன் துவங்கப்பட்டது. கல்லூரிகளையும் பல்கலைக்கழகங்களையும் தர அங்கீகாரம் செய்வதற்காக பல்கலைக்கழக மானியக் குழுவினால் அமைக்கப்பட்ட அமைப்பான *நாக்* இக்கல்லூரிக்கு "ஏ" தரநிலை தந்துள்ளது.  

## வரலாறு
ஆகத்து 15, 1947இல் சிறிய ஒருமாடிக் கட்டிடத்தில் 32 மாணவிகளுடன் இக்கல்லூரி துவங்கப்பட்டது; தற்போது இக்கல்லூரியில் பெரிய கட்டிடங்களில் 3000 மாணவிகள் பயில்கின்றனர். இக்கல்லூரி சென்னையிலுள்ள கதீட்ரல் சாலையில் அமைந்துள்ளது.  

1987இல் இக்கல்லூரிக்கு தன்னாட்சி வழங்கப்பட்டது; 13 பட்டப் படிப்புகளும் 10 பட்ட மேற்படிப்புகளும் வழங்கப்படுகின்றன. எம்.பில், முனைவர் பட்டம், மற்றும் பட்டமேற்படிப்பு பட்டய படிப்புகளும் கற்பிக்கப்படுகின்றன.  

## குறிப்பிடத்தக்க முன்னாள் மாணவிகள்
- ஜி. திலகவதி இந்தியக் காவல் பணி.
- மாலினி பார்த்தசாரதி, ஆசிரியர், தி இந்து நாளிதழ்.
- பிரீத்தா ரெட்டி, செயல் துணை அவைத்தலைவர், அப்பல்லோ மருத்துவமனைகள் நிறுவனம்.
- சமந்தா ருத் பிரபு, இந்திய நடிகை
- ரமா ரவி, கருநாடக இசைக் கலைஞர்
- புஷ்பலதா கந்தசாமி, முதன்மை செயல் அதிகாரி, கவிதாலயா தயாரிப்பு நிறுவனம்
- ஜயந்தி இரவி,இ.ஆ.ப.
- முனைவர். கல்பனா கோபாலன்,இ.ஆ.ப..
- பத்மா சுப்ரமணியம், பரதநாட்டிய நடனக் கலைஞர்.
- அலர்மேல் வள்ளி, செவ்வியல் நடனக் கலைஞர்
- லேகா வாசிங்டன், நடிகை

## மேற்சான்றுகள்
# உஷாபூர்

உஷாபூர், இந்திய மாநிலமான அசாமின் திப்ருகர் மாவட்டத்தில் உள்ள கிராமம். இந்த ஊரின் கிழக்கில் கரீயாபாம், மேற்கில் புடிதிஹிம், வடக்கில் பதுமனி, ரூபஹீ ஆகியனவும் தெற்கில் டிபாம் எனும் ஊரும் அமைந்துள்ளன. இந்த கிராமம் நாகர்ஹட்டியா வட்டத்துக்கு உட்பட்டது.  

## போக்குவரத்து
நாகர்ஹட்டியாவில் இருந்து பேருந்துகள் இயக்கப்படுகின்றன.  

## அரசியல்
இந்த கிராமம் நாகர்ஹட்டியா சட்டமன்றத் தொகுதிக்கும், டிப்ருகட் மக்களவைத் தொகுதிக்கும் உட்பட்டது.
# சாங் எங்


**சான் எங்** (*Zhang Heng*, கிபி 78 – 139), ஒரு ஆன் பேரரசின் சீனப் பல்துறை அறிஞர். இவர் ஆனில் உள்ள நான்யாங்கைச் சேர்ந்தவர். இவர் கீழைய ஆன் பேரரசில் வாழ்ந்தார். இவர் இலியூயாங், சாங்காங் ஆகிய பெருநகரங்களில் கல்வி பயின்றார். இவர் சீன வானியலாளராகவும் கணிதவியலாளராகவும் அறிவியலாளராகவும் பொறியாளராகவும் திகழ்ந்துள்ளார். மேலும் இவர் ஒரு புதுமைபுனைவாளரும் புவிப்பரப்பியல் வல்லுனரும் நிலவரை வரலாற்றாளரும் ஓவியரும், கவிஞரும் அரசியலாளரும் இலக்கிய அறிஞரும் ஆவார்.  

இவர் நான்யாங்கில் எளிய அரசு ஊழியராகப் பணியைத் தொடங்கியுள்ளார். பின்னர் தலைமை வானியலாளராகவும் அலுவலக ஊர்திக் காப்பலர்களின் செம்மலாகவும் பேரரசின் நாளோலக்க அரண்மனைக் காப்பாளராகவும் ஆகியுள்ளார. வரலாற்று, கால அட்டவணை சார்ந்த இவரது உறுதியான நிலைப்பாட்டால் பெருவரலாற்றாளராக மாறமுடியாதபடி எதிர்நிலை ஆளுமையாக்க் கருதப்படலானார். ஃஏன் பேரரசின் பேர்ரசர் இழ்சன்னுடனான, அதாவது அரண்மனையுடனான இவரது அரசியல் எதிர்ப்பு அரசவையில் இருந்து பதவி விலகச் செய்து ஃஎபேயில் உள்ள ஃஏயியான் ஆட்சியாளராகப் பணிபுரியவைத்த்து. இடையில் சிறிதுகாலம் சாங் நான்யாங் வீட்டுக்கு வந்துள்ளார். இவர் மீண்டும் கி.பி 138 இல் தலைநகரப் பணிக்கு அழைக்கப்பட்டுள்ளார். பிறகு இவர் கி.பி 139 இல் இறந்தார்.  

சாங் தன் இயக்கவியல், பல்லிணைகள் பற்றிய அறிவைத் தன் பல புதுமைபுனைவுகளில் பயன்படுத்தினார். இவர் உலகின் முதல் நீரியக்க விண்கோளத்தை உருவாக்கி வானியல் ஆய்வுக்குப் பயன்படுத்தினார்; உலகின் முதல் நில அதிர்வளவியை உருவாக்கினார். இது 599 கி.மீ தொலைவில் உள்ள நில அதிர்வின் திசையைத் துல்லியமாக கட்டியது. இவர் முந்தiய சீனப் பை மதிப்பை மேம்படுத்தினார். மேலும் தன் விண்மீன் அட்டவணையில் 2,500 விண்மீன்களை பதிவு செய்தார். இவர் நிலாவுக்கும் சூரியனுக்கும் உள்ள உறவைப் பற்றிய கோட்பாடுகளை வெளியிட்டார்: குறிப்பாக நிலாவின் கோளவியல்பையும் நிலாவின் ஒளி சூரிய ஒளியின் எதிர்பலிப்பே என்பத்தையும் நிலாவின் கலைகளையும் அதன் மறைந்த மறுபக்கத்தையும் நிலா, சூரிய ஒளிமறைப்புகளையும் பற்றியெல்லாம் விளக்கி விவரித்துள்ளார். இவர் தன் ஃபூ கவிதை, இழ்சி கவிதை ஆய்வுகட்காகப் பெயர்பெற்றவர். இவை பிற்கால எழுத்தாளர்களால் பேரளவில் அய்வு செய்யப்பட்டுள்ளன. இவர் தன் அறிவுக்காகவும் புலமைக்காகவும் பல தகைமைகளை இறப்புக்குப் பின்னர் பெற்றுள்ளார்; இவரது வானியற்பணிகள் இப்போது தாலமிக்கு நிகரானவையாகப் பாராட்டப்படுகின்றன (AD&nbsp;86–161).  

=
# சுவர்ணரேகா ஆறு



**சுவர்ணரேகா ஆறு**, சார்க்கண்ட், மேற்கு வங்காளம், ஒடிசா ஆகிய இந்திய மாநிலங்களில் பாய்கிறது.  

## பெயர்க் காரணம்
இந்த ஆற்றின் கரையான பிஸ்கா என்ற ஊரில் தங்கத்தை வெட்டி எடுத்ததாக நம்பப்படுகின்றது. இந்த ஆற்றுப் படுகையில் தங்கத் துகள்கள் இருப்பதாகவும், அதனால் தங்கக் கோடு என்று பொருள்படும் சுவர்ணரேகா என்ற பெயர் அமைந்ததாகவும் கூற்று உள்ளது.  

## திட்டங்கள்
- சுவர்ணரேகா திட்டம்
நீர்ப்பாசனம், மின்சார உற்பத்தி, நீர் வழங்கல் போன்றவற்றிற்காக இந்த ஆற்றின் மேல் இரு அணைகள் கட்டப்பட்டுள்ளன.  

இந்த அணையை கட்ட நிலம் தேவைப்பட்டது. மக்களின் நிலங்களை அரசு கையகப்படுத்தியதை தொடர்ந்து, மக்கள் போராட்டத்தில் இறங்கினர். இதைத் தொடர்ந்து, 12,000 குடும்பத்தினருக்கான சம்பளத்தை உயர்த்தியும், 2200 பேருக்கு அரசு வேலை வழங்கியும் சமாதானப்படுத்தியது.  

## கிர்த்தனியா துறைமுகம்
# அச்சனக்மர் வனவிலங்கு சரணாலயம்

**அச்சனக்மர் வனவிலங்கு சரணாலயம்** *(Achanakmar Wildlife Sanctuary)* என்பது இந்தியாவில் உள்ள சத்தீசுகர் மாநிலத்தில் இருக்கும் ஒரு வனவிலங்கு பூங்காவாகும். சிறுத்தைப்புலிகள், வங்கப்புலிகள், மற்றும் காட்டு எருமை உட்பட அருகிய ஆபத்தான விலங்கினங்கள் பல இப்பூங்காவில் காணப்படுகின்றன.  

1972 ஆம் ஆண்டு உருவான வனவிலங்கு பாதுகாப்பு சட்டத்தின்கீழ் அச்சனக்மர் வனவிலங்கு சரணாலயம் 1975 ஆம் ஆண்டு நிறுவப்பட்டது. 2009 ஆம் ஆண்டில் நிறைவேற்றப்பட்ட புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான பாதையின் மூலம் இணைக்கப்பட்டுள்ளது. மேலும், பிலாசுப்பூர் வனப்பகுதிப் பிரிவின் ஒரு பகுதியாகவும், பிலாசுப்பூருக்கு வடமேற்கில் சுமார் 55 கிலோமீட்டர் தொலைவிலும் இப்பூங்கா அமைந்துள்ளது. இச்சரணாலயத்திற்கு அருகில் பெல்காகனா தொடருந்து நிலையம் இருக்கிறது. பிலாசுப்பூர் தொடருந்து நிலையம் மற்றும் பெந்தரா சாலை நிலையங்களில் இருந்து அச்சனக்மர் வனவிலங்கு சரணாலயத்திற்கு எளிதாகச் செல்ல முடியும். பேருந்து வசதி, வாடகைக் கார் வசதி மற்றும் பிற வாகன வசதிகள் தாரளமாக இருப்பதால் இப்பூங்காவை அடைவதும் இரசிப்பதும் எளிமையாகும். அச்சனக்மர் உணவு விடுதி, காப்பி இல்லம் மற்றும் பிற வசதிகளும் இங்குண்டு. இச்சரணலாயத்திற்கு அருகில் அமர்கண்டாக் புனித நகரமும் நர்மதா ஆறு தோன்றுமிடமும் இருக்கின்றன  

## தாவரங்கள்

இங்குள்ள வனப்பகுதியில் முக்கியமாக சால், சயா, பியா, மற்றும் மூங்கில் போன்ற காட்டுத்தாவரங்கள் காணப்படுகின்றன.  

## விலங்குகள்

சிறுத்தைப்புலிகள் இந்தியக் காட்டெருமை, புள்ளி மான், வங்கப்புலிகள், கோடிட்ட கழுதை புலி, குள்ள நரி, கரடி, செந்நாய், கடமான், காட்டுப்பன்றி, குரைக்கும் மான், புல்வாய், இந்தியச் சிறுமான், நாற்கொம்பு மான் போன்ற விலங்குகளுடன் மற்ற இயல்பான விலங்குகள் இங்கு காணப்படுகின்றன.
# வி. டி. இராசசேகர் செட்டி


**வி. டி. இராசசேகர் செட்டி** (*Vontibettu Thimmappa Rajshekar* அல்லது *V. T. Rajshekar Shetty*; 1932 – 20 நவம்பர் 2024) இதழாளர், எழுத்தாளர், நூலாசிரியர் எனப் பல தகுதிகள் கொண்டவர். இந்தியன் எக்சுபிரசு ஆங்கில செய்தித்தாள் நிறுவனத்தில் 25 ஆண்டுகள் ஓர் இதழாளராகப் பணி புரிந்தார். அயல்நாடுகளில் இந்து மத எதிர்ப்புக் கருத்துக்களைப் பரப்பினார் என்று இவருடைய கடவுப் புத்தகம் பறிமுதல் செய்யப்பட்டது. இரு வேறு மக்கள் குழுக்களிடையே பகைமை உணர்ச்சியைத் தூண்டிவிடுவதாகக் குற்றஞ்சாட்டப்பட்டு தடா சட்டத்தின் கீழ் சிறையில் வைக்கப்பட்டார். தேச விரோத சட்டத்திலும் கைது செய்யப்பட்டார்.  

## விமர்சனம்
*தலித் குரல்* இட்லர் மற்றும் நாட்சி ஜெர்மனி பற்றிய 'சீயோனியர்களின் சதித்திட்டம்' என்பதை வெளியிட்டது. இவர்கள் ஈரான் அரசாங்கத்திற்கு ஆதரவும் மகுமூத் அகமதிநெச்சாத்தின் பெரும் இன அழிப்பு மறுதலிப்புக்குக் கருத்துக்கு ஆதரவும் வழங்குகின்றனர்.  

இவர் உயர் சாதியைச் சேர்ந்தவராயிருப்பதால் இவருடைய தலித் விடய அக்கறை கேள்விக்குரியாகியது.  

## பொறுப்புகள்
கருநாடக பகுத்தறிவாளர் கழகத்தில் பொதுச் செயலராகவும், இந்திய சீன நட்புறவுக் கழக அமைப்பாளராகவும், பெங்களுரு துளு கூடத்தின் தலைவராகவும் பதவி வகித்தார்.  

## நூலாசிரியராக
*கருநாடகத்தில் தலித் இயக்கம்*, *இந்து இந்தியாவில் மார்க்சு தோற்றது எவ்வாறு?*, *மதக் கலவரப் பின்னணிச் சதி*, *இந்தியாவின் யூதர்கள்*, *பிராமணியம்*, *தலித்துகள் கருப்புத் தீண்டத்தகாதவர்கள்* என்பன போன்ற 25 நூல்கள் எழுதியுள்ளார்.  

## விருது
2005 ஆம் ஆண்டில் இலண்டனில் உள்ள தென்னாசிய நிறுவனம் இவருக்குப் புத்தக விருதை வழங்கிக் கௌரவித்தது
# அவலோன்


**﻿அவலோன்** ( Avalon) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.  

## பரப்பளவு
2010இன் மதிப்பீட்டின் அடிப்படையில் இது 4.93 சதுர கிலோ மீற்றர் பரப்பளவைக் கொண்டுள்ளது. இதில் 4.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.77 சதுர கிலோ மீற்றர் பிரதேசம் நீரினால் சூழப்பட்டுள்ளது.  

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,334 ஆகும். ﻿அவலோன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 321.3 குடிமக்கள் ஆகும்.
# ஜான் ஊர்த்



**ஜான் என்றிக் ஊர்த்** (*Jan Hendrik Oort*, ( or ; 28 ஏப்பிரல் 1900 – 5 நவம்பர் 1992) நெதெர்லந்து சார்ந்த ஒரு டச்சு வானியலாலர். இவர் பால்வழி பற்றிய புரிதலில் பெரும்பங்களிப்பு செய்துள்ளார். இவர் ஒரு கதிர்வீச்சு வானியல் முன்னோடி. நியூயார்க் டைம்சு இதழ் தன் நினைவேந்தலில் இவரை இந்த நூற்றாண்டின் ”புடவி தேட்டத்தில் பெரும்பணியாற்றிய முன்னோடி வானியலாளர்களில் ஒருவராக” பாராட்டியுள்ளது. ஐரோப்பிய விண்வெளி முகமையின் வலைத்தளம் இவரை “இருபதாம் நூற்றாண்டின் தலைசிறந்த வானியலாளராக்க் கருதுவதோடு இவர் தன் அரிய கண்டுபிடிப்புகளால் வானியலையே புரட்சிகரமாக மாற்றியதாகக் கூறுகிறது.” ஊர்த்தின் பெயர் 1955 இல் நூறு வாழும் பெருமக்களில் ஒருவராக லைஃப் இதழில் வெளியிடப்பட்டது. போருக்குப் பின்னரான வானியலில் நெதெர்லாந்தை அதன் முன்னணிக்கு வந்தவரகக் கருதப்படுகிறார்.” இவர்தான் பால்வெளியின் புறவட்டத்தை அதாவது பால்வழியின் விண்மீன்களின் குழுவொன்று முதன்மை வட்டத்தின் வெளியே சுற்றி வருவதைக் கண்டறிந்தார். இவர் மேலும் வால்வெள்ளிகள் வட்டணைகளில் சுற்றிவருவதைத் தெளிவாகக் கூறியதோடு அவற்றின் பல கருத்துப்படிமங்களையும் உருவாக்கினார் “implied there was a lot more solar system than the region occupied by the planets.”  
- இவர் 1932 இல் பால்வழி விண்மீன்களின் இயக்கங்களை அளந்து முதன்முதலில் கரும்பொருண்மம் நிலவுவதைச் சான்றோடு காட்டினார். அதாவது, பால்வழித் தளத்தின் பொருண்மை காணும் பொருள்களின் பொருண்மையை விட கூடுதலாக இருத்தலால், அதன்வழி கரும்பொருண்மம் பால்வழியின் மையத்தில் இருப்பதை நிறுவினார்.
- இவர் சூரியனைப் போல பால்வழி 100 பில்லியன் மடங்காக உள்ளதாக எடுத்துக் காட்டினார்.
- இவர் 1950 இல் சூரியக் குடும்பத்தின் பொது வட்டரத்தில் இருந்து வால்வெள்ளிகள் வருவதை முன்மொழிந்தார். இவ்வட்டரம் இப்போடு ஊர்த் முகில் எனப்படுகிறது.
- இவர் நண்டு ஒண்முகிலின் ஒளி முனைவுற்றுள்ளதைக் கண்டறிந்து இது ஒத்தியங்கு முடுக்கி உமிழ்வால் விளையும் கதிர்வீச்சாகும் என்றார்.

## தகைமைகள்

**விருதுகள்**  

- பசிபிக் வானியல் கழகப் பொற்பதக்கம், 1942
- அரசு வானியல் கழகப் பொற்பதக்கம், 1946
- பிரெஞ்சு அறிவியல் கல்விக்கழக ஜான்சன் பதக்கம், 1946
- அமெரிக்க வானியல் கழக ஃஎன்றி நோரிசு இரசெல் விரிவுரைத் தகைமை, 1951
- கவுடன் கஞ்சவீர், 1960
- வெத்லேசன் பரிசு, 1966
- தேசிய வானியல் காணக, ஜான்சுகி பரிசு, 1967
- கார்ல் சுவார்சுசைல்டு பதக்கம், வானியல் நிறுவனம் (Astronomische Gesellschaft), 1972
- Association pour le Développement International de l’Observatoire de Nice இன் அடியோன் பதக்கம், 1978
- வானியற்பியலுக்கான பால்சன் பரிசு, 1984
- இனமோரி அறக்கட்டளையின், கயோட்டோ பரிசு, 1987

**இவர் பெயரிடப்பட்டவை**  

- சிறுகோள் 1691ஊர்த்
- ஊர்த் முகில்
- பால்வெளிக் கட்டமைப்பின் ஊர்த் மாறிலிகள்

**உறுப்பினர்த் தகுதிகள்**  

- நெதெர்லாந்து அரசுகலை, அறிவியல் கழகத்தின் உறுப்பினர் (1937–1943, 1945–)

இவர் இறந்த பிறகு நோபெல் பரிசாளரான சுப்ரமணியன் சந்திரசேகர், "வானியலின் ஓக் மரம் சாய்ந்திடவே, அதன் அரிய நிழலை இழந்து விட்டோம்." எனக் குறிப்பிட்டுள்ளார்.
# பொட்டாசியம் அர்கென்டோசயனைடு


**பொட்டாசியம் அர்கென்டோசயனைடு** *(Potassium argentocyanide)* என்பது KAg(CN)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இச்சேர்மம் வெள்ளி முலாம் பூசுவதற்கும், பாக்டிரியா கொல்லியாகவும், பெருமளவில் கிருமிநாசினிகளை தயாரிக்கவும் பயன்படுத்தப்படுகிறது.  

வெள்ளி குளோரைடுடன் பொட்டாசியம் சயனைடு கரைசலைச் சேர்த்து வினைபுரியச் செய்வதன் மூலமாக பொட்டாசியம் அர்கென்டோசயனைடை பெருமளவில் தயாரிக்க முடியும்.
# கும்பேசுவரர் திருக்கோயிலும் மகாமகத் திருவிழாவும் (நூல்)



**கும்பேசுவரர் திருக்கோயிலும் மகாமகத் திருவிழாவும்** தமிழ்ப் பல்கலைக்கழகம் வெளியிட்ட நூல்களில் ஒன்றாகும் .  

## அமைப்பு
கும்பேசுவரர் பெயர் விளக்கம், கோயில் அமைப்பு, கும்பேசுவரரை வழிபட்டவர்கள், கோயிலிலுள்ள மூர்த்தங்கள், தீர்த்தங்கள், கோபுரங்கள், மண்டபங்கள், சிற்பங்கள், ஓவியங்கள், கல்வெட்டுகள், நாயன்மார்கள் அருளிய தேவாரப்பதிகங்கள் மற்றும் மகாமகத்திருவிழாவோடு தொடர்புடைய நவகன்னியர், மகாமக தீர்த்தங்கள் அளிக்கும் பலன்கள் என்ற பல்வேறு தலைப்புகளைக் கொண்டு கோயிலின் பெருமையையும், மகாமகத்தின் பெருமையையும் உணர்த்தும் வகையில் இந்நூல் அமைந்துள்ளது. கும்பகோணத்திலுள்ள 59 கோயில்களின் பட்டியல் இந்நூலில் உள்ளது.  

'கும்பேசுவரர் திருக்கோயிலும் மகாமகத் திருவிழாவும்', நூல், (1992; தமிழ்ப்பல்கலைக்கழகம், தஞ்சாவூர்)
# இலுப்பை



**இலுப்பை** அல்லது **இருப்பை** அல்லது **குலிகம்** (*Bassia longifolia*) தமிழகத்தைத் தாயகமாகக் கொண்ட ஒரு மரமாகும். இதன் விதையிலிருந்து பிழிந்தெடுக்கப்படும் எண்ணெய், இலுப்பெண்ணெய் எனப்படுகின்றது.  

## மரத்தின் அமைப்பு
இலுப்பை மரம் வெப்ப மண்டல மரவகையைச் சேர்ந்தது. கோடைகாலத்தில் இலையை உதிர்த்து விடும். சப்போட்டா தாவரத்தின் குடும்பத்தைச் சேர்ந்தது. இலைகள் சப்போட்டா இலையை ஒத்திருக்கும். நூறு அடிக்குமேல் வளரக்கூடியது. சப்போட்டா குற்று செடி அல்லது குற்று மர வகையைச் சேர்ந்தது, ஆனால் இலுப்பை மிக உயரமாக வளரும்.  

## பூ மற்றும் காயின் அமைப்பு
பூக்கள் உருண்டை வடிவமும் இனிப்பு சுவையும் வெண்மை நிறமும் உடையதாய் இருக்கும். இலுப்பைப் பூ முத்தின் வடிவில் சாறுடையதாக இருக்கும். இலுப்பை பழத்தின் சுவை, மணம் அனைத்தும் சப்போட்டா பழத்தை ஒத்திருக்கும். ஆனால் அதன் கொட்டை சப்போட்டா விதையை விட பெரிதாக இருக்கும். இலுப்பை பழம் சிறுவர்கள் உண்பார்கள். இலுப்பை பழத்தை வௌவால்கள் விரும்பி உண்ணும். இலுப்பை கொட்டையிலிருந்து எண்ணெய் எடுக்கலாம். சப்போட்டா விதைகள் முளைக்கும் தன்மை அற்றது. அதனால் இலுப்பை விதையை முளைக்க வைத்து அதனுடன் சப்போட்டா மரக்கிளையை ஒட்டு சேர்க்கின்றனர்.  

## மரத்தின் பயன்கள்
மரத்தின் உள்பாகம் மிகவும் உறுதி உடையது. குளக்கரையிலும் தரிசு நிலங்களிலும் இலுப்பையை நட்டு வளர்க்க முடியும்.  
வெறும் வழிபாடுகளுக்கு மட்டுமல்லாமல் மருத்துவப் பயன்பாட்டிற்குப் பயன்படும் அருமையான மருத்துவ குணம் கொண்ட மருந்து இலுப்பை எண்ணெய்.  

## இலுப்பை எண்ணெய்
இதன் எண்ணெய் சற்று வெளிறிய மஞ்சள் நிறத்தில் இருக்கும். இலேசான கசப்புச் சுவையைப் பெற்றிருக்கும். இதன் எண்ணெய் குளிர்காலத்தில் உறைந்து விடும். இந்த எண்ணெயைச் சமையலுக்கும் பயன்படுத்தலாம். ஆனால் சிறிது கசப்புச் சுவையாக இருக்கும். கோயில்களில் விளக்கு வைக்க இந்த எண்ணெயைப் பயன்படுத்தினர். அதனால் சிவன் கோயில் உள்ள இடங்களில் இலுப்பை மரங்களை நட்டு வளர்த்தனர். இதன் எண்ணெய் மருந்தாகவும் பயன்படுகிறது. சவர்க்காரம் தயாரிக்க, கோயில் திருவிளக்கெரிக்க பயன்படும்.  

### மருத்துவப் பயன்கள்
கீல் வாதம், மூல வியாதி, மற்றும் மலச்சிக்கலுக்கு மருந்தாகவும் பயன்படுகிறது. இலுப்பைப்பூ நாடி நடையையும் உடல் வெப்பத்தையும் அதிகரிக்கும்; பசியுண்டாக்கும்; சதை நரம்புகளைச் சுருங்கச்செய்யும்; தும்மலுண்டாக்கும்.  

## தலமரமாக
திருஇரும்பைமாகாளம், திருப்பழமண்ணிப்படிக்கரை, திருக்கொடிமாடச் செங்குன்றூர் (திருச்செங்கோடு), திருவனந்தபுரம் முதலிய திருக்கோயில்களில் இலுப்பை மரம் தலமரமாக உள்ளது. திருப்பழமண்ணிப்படிக்கரை தலமரத்தால் இலுப்பைப்பட்டு என்றே தற்பொழுது விளங்குகிறது. சென்னை மயிலாப்பூரில் உள்ள ஏகாம்பரேசுவரர்–காமாட்சி ஆலய வளாகத்தில் திருவள்ளுவருக்கு ஏழுப்பப்பட்டுள்ள கோயிலின் தலமரமாக விளங்குவது அங்கு வள்ளுவர் பிறந்ததாக கருதப்படும் இடத்தில் எழுந்துள்ள இலுப்பை மரமாகும்.  

## அழிவு
தமிழகப் பழங்குடி மக்களின் தாகத்தைத் தீர்த்து வந்த இலுப்பைப்பூவின் உற்பத்தி அழிவின் முகப்பில் இருக்கிறது. தமிழகத்தில் 1950 ஆம் ஆண்டு வாக்கில் 30,000 மரங்கள் இருந்தன. ஆனால் 2015 ஆம் ஆண்டு வாக்கின் கணக்கின்படி 10,000 மரங்களே உள்ளதாகக் கணக்கிடப்பட்டுள்ளது.  

## புகைப்படக் காட்சியகம்
இவை இந்தியாவில் எடுக்கப்பட்ட படங்கள் ஆகும்.
# ஹிசார்


## போக்குவரத்து

ஹிசாரில் உள்ள தொடருந்து நிலையம் பிகானேர் ரயில்வே கோட்டத்துக்கு உட்பட்டது. இது இந்திய ரயில்வேயின் வடமேற்கு தொடருந்து மண்டலத்தின் கட்டுப்பாட்டில் உள்ளது.  
இங்கிருந்து தில்லி, பஞ்சாப், இராசத்தான், சம்மு காசுமீர் ஆகிய மாநிலங்களின் நகரங்களுக்கு சென்று வர தொடர்வண்டிகள் இயக்கப்படுகின்றன.  

## கல்வி
இந்த நகரத்தில் உள்ள முக்கியப் பல்கலைக்கழகங்கள்:  
- குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்
- லாலா லஜபதிராய் கால்நடை மற்றும் விலங்கியல் பல்கலைக்கழகம்
# ஆந்திரப்பிரதேச வருவாய் கோட்டங்களின் பட்டியல்

**ஆந்திரப்பிரதேச வருவாய் கோட்டங்களின் பட்டியல்** *(List of revenue divisions in Andhra Pradesh)* என்ற இப்பட்டியலில் மாவட்டங்களை முன்வைத்து பட்டியலிடப்பட்டுள்ள வருவாய் கோட்டங்களின் பட்டியல் இடம்பெற்றுள்ளது.  

வருவாய் கோட்டங்கள் என்பன இந்திய மாநிலங்களின் சில மாவட்டங்களில் பின்பற்றப்படும் ஆட்சிப்பிரிவுகளாகும். இக்கோட்டங்கள் சிறு பகுதிகளாகப் பிரிக்கப்பட்டு மண்டலங்கள் எனப்பட்டன. இம்மண்டலங்கள் மேலும் சிறு பகுதிகளாகப் பிரிக்கப்பட்டு கிராமங்கள் மற்றும் குக்கிராமங்கள் என்று அழைக்கப்படுகின்றன. ஆந்திரப் பிரதேச மாநிலத்தில் மொத்தம் 50 வருவாய் கோட்டங்கள் உள்ளன. கிழக்கு கோதாவரி மாவட்டத்தில் அதிகபட்சமாக 7 கோட்டங்களும், குறைந்த பட்சமாக விசயநகரம் மாவட்டத்தில் 2 கோட்டங்களும் இடம்பெற்றுள்ளன. வருவாய் கோட்ட அலுவலர் கோட்டத்தின் தலைவராக செயல்படுகிறார்.  

| மாவட்டம் | கோட்டங்கள் எண்ணிக்கை | வருவாய் கோட்டங்கள் | வருவாய் கோட்டங்கள் வரைபடம் |
| --- | --- | --- | --- |
| அனந்தபூர் | 5 | அனந்தபூர், தர்மாவரம், பெனுகொண்டா, கதிரி, கல்யாண துர்கை | கதிரி & கல்யாணதுர்கை |
| சித்தூர் | 3 | சித்தூர், திருப்பதி, மதனப்பள்ளி |  |
| கிழக்கு கோதாவரி | 7 | அமலாபுரம், இடப்பக்கா, காக்கிநாடா, ராஜ முந்திரி, பெத்தபுரம், ராமசந்திர புரம் | எடப்பாக்கம் & ராமச்சந்திரபுரம் |
| குண்டூர் | 4 | குண்டூர், தெனாலி, நரசராவுபேட்டை, குறாசலா | குறாசலா |
| கடப்பா மாவட்டம் | 3 | யம்மாலாமடுகூ, கடப்பா, ராசம் ராசம்பேட்டை |  |
| கிருஷ்ணா | 4 | குடிவாடா, மசூலிப்பட்டினம், நூஜிவீடு, விசயவாடா வருவாய் கோட்டம் |  |
| கர்நூல் | 3 | கர்நூல், நான்டையல், அதோனி |  |
| நெல்லூர் | 5 | ஆத்மகூர், கூடுநர், காவாலி, நாயுடுபேட்டை, நெல்லூர் |  |
| பிரகாசம் | 3 | காண்டகூர், மார்க்கபுரம், ஓங்கோல் |  |
| சிறீகாகுளம் | 3 | சிறீகாகுளம், பாலகொண்டா, தெக்காளி |  |
| விசாகப்பட்டினம் | 4 | அனகாபள்ளி, பாடேரு, நரசிபட்டினம், விசாகப்பட்டினம் | அனக்காபல்லெ |
| விசயநகரம் | 2 | பார்வதிபுரம், விசயநகரம் |  |
| மேற்கு கோதாவரி | 4 | ஏலூரு, கொவ்வூர், நரசாபுரம், ஜங்காரெட்டிகூடம் |  |
| ***மொத்த வருவாய் கோட்டங்கள்*** | 50 | } |  |
# காஞ்சிபுரம் ஆனந்த ருத்ரேசர் கோயில்


**காஞ்சிபுரம் மகா ஆனந்த ருத்ரேசர் கோயில் (ஆனந்த ருத்ரேசம்)** என்று அறியப்படும் இக்கோயில் காஞ்சிபுரத்திலுள்ள சிவன் கோயில்களில் ஒன்றாகும். இக்கோயில் இறைவன் ருத்ரேசரின் மீது சிவஞான யோகிகள் பாடிய நூல் கச்சிஆனந்தருத்திரேசர் பதிகமாகும். கவிராட்சசர் கச்சியப்ப முனிவர் இத்தல இறைவன் மீது வண்டுவிடு தூது, ஆனந்த ருத்திரேசர் கழிநெடில், ஆனந்த ருத்திரேசர் பதிற்றுப்பத்தந்தாதி ஆகிய நூல்களை இயற்றியுள்ளார்.  

## தல வரலாறு
### வரலாற்று சுருக்கம்
- இக்கோயில் காஞ்சி சிவக்கொயில்களில் ஒன்றாகும்.</small>
- இக்கோயில் காஞ்சிப் புராணத்தில் குறிக்கப்படவில்லை. </small>ஆனால் காஞ்சிபுராண சுருக்கம் என அழைக்கப்படும் வண்டுவிடு தூது இத்தல இறைவன் மீது பாடப்பட்டது.
- நூற்றுபதினென் ருத்திரர்களுள் முதல்வரான ஆனந்த ருத்திரர</small>் வழிபட்டு பேறு பெற்ற தலம்.இவ்விறைவர் ஆனந்த ருத்ரேசர் எனும் திருமூர்த்தியாவார்.
- மூலவர் சிவலிங்க மூர்த்தம்.</small>
- இக்கோயிலில் வள்ளி தெய்வானை சமேத சுப்பிரமணியர், வீரபாகு, பைரவர் முதலிய சந்நிதிகளும் உள்ளன. சனி பகவானின் தனி சன்னதியில் அருள்பாலிப்பது இக்கோவிலின் மற்றொரு சிறப்பு.

## அமைவிடம்
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரான சிவகாஞ்சி என்றழைக்கப்படும் பெரிய காஞ்சிபுரத்தின் மேற்கு பிராந்தியமான பிள்ளையார் பாளையம் எனும் பகுதியில் சேர்மேன் சாமிநாத முதலியார் வீதியில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து மேற்கே 1½ கிலோமீட்டர் தொலைவிலும் உள்ளது.
# ஏலேசுவரம்



**ஏலேசுவரம் அல்லது எலிசுவரம்** *(Yeleswaram or Elesvaram)* என்பது ஆந்திரப்பிரதேசத்தின் கிழக்கு கோதாவரி மாவட்டத்தில் இடம்பெற்றுள்ள ஒர் நகரம் மற்றும் மண்டலம் ஆகும். விடுதலைப்போராட்ட வீரரும் இந்திய தேசிய காங்கிரசின் தலைவர்களில் ஒருவரான சந்தாகா அப்பாராவ் இந்நகரத்தைச் சார்ந்தவர் ஆவார்.  

## புவியியல்

ஏலேசுவரம் 17.2833°வடக்கு 82.1000°கிழக்கு என்ற ஆள்கூறு அடையாளங்களில் பரவியுள்ளது. கடல்மட்டத்தில் இருந்து 60 மீட்டர்கள் அல்லது 200 அடி உயரத்தில் இந்நகரம் இருக்கிறது.  

## பள்ளிகள்

ஏலேசுவரத்தில் சுமார் இருபது பள்ளிகள் உள்ளன. நரேன் மாதிரி பள்ளி, ஆக்சிலியம். ஆங்கில வழி உயர்நிலை பள்ளி, நவசோதி பள்ளி, பாசியம் பொதுப் பள்ளி, ஏலேசுவரம் பொதுப்பள்ளி, சிறீவித்யா திறன் பள்ளி, ஏ.எம்.சி. உண்டு உறைவிடப்பள்ளி மற்றும் அரசினர் உயர்நிலைப் பள்ளி முதலியன அவற்றில் சிலவாகும்.  

## சிறப்பியல்புகள்

ஆந்திரப் பிரதேசத்தின் கிழக்கு கோதாவரி மாவட்டத்தில் இருக்கும் ஏலேசுவரம் நகரில் 1.5x3 (4.5 மெகாவாட்டு) திறன்மிக்க ஒரு சிறிய நீர் மின் திட்டத்தை இந்தியாவின் மணியம்சா மின்னுற்பத்தி திட்ட வரையறுக்கப்பட்ட நிறுவனம் செயல்படுத்தி வருகிறது.  
2011 ஆம் ஆண்டின் இந்திய மக்கள் தொகை கணக்கெடுப்பின்படி இந்நகரத்தின் மக்கள் தொகை 48,000 ஆகும். ராசமுந்திரியில் இருந்து 56 கி.மீ. தொலைவிலும் ஏர்ராவரத்தில் இருந்து ஏழு கிலோமீட்டர் தொலைவிலும் இந்நகரம் அமைந்துள்ளது. விசாகப்பட்டிணம் இரும்பு எஃகு தொழிற்சாலைத் திட்டத்திற்குச் செல்லும் ஒரு பெரிய குழாய் வரிசை 2004 ஆம் ஆண்டில் இங்கிருந்து ஏலிரு கால்வாயுடன் இணைக்கப்பட்டது. மிகச்சிறந்த ஒரு நகரமாக ஏலேசுவரம் தயாராகிவருகிறது.  

## பஞ்சாயத்துகள்

ஏலேசுவரம் மண்டலத்தில் பின் வரும் பஞ்சாயத்துகள் இடம்பெற்றுள்ளன.  
- இலிங்கம்பர்த்தி
- பத்ராவரம்
- பேராவரம்
- பேதா சங்கர்லபுடி
- திருமாலி
பார்ப்பதற்கு ஒரு அழகான இடமாக இந்நகரம் இருக்கிறது. ஆர். நாரயணமூர்த்தி தன்னுடைய பல திரைப்படங்களில் இவ்விடத்தைப் படம்பிடித்து காட்டியுள்ளார். ஏலேறு நீர்த்தேக்கமும் இந்நகரத்தில் அமைந்துள்ளது. மேலும், ஏலேசுவரத்திற்கு 30 கிலோமீட்டர் தொலைவில் பின்சார கொண்ட என்ற அழகிய சுற்றுலா தலமும் இருக்கிறது.  

## சுற்றுலா

ஏலேறு நீர்த்தேக்கம், ஏலேறு கால்வாய், சிவாலாயம் முதலிய அழகிடங்கள் இருப்பதால் இங்கு பழைய தெலுங்கு திரைபடங்களின் படப்பிடிப்பு நிகழ்ந்துள்ளது. இங்குள்ள மலையின் மேல் ஒரு சாய்பாபா கோயில் இருக்கிறது.(பெரும்பாலும் உள்ளூர் மக்கள் இக்கோயிலை சாய்பாபா மெட்டா என்று அழைக்கின்றனர். மலையின் மறுபுறத்தில் ஏலேறு கால்வாய் பாய்ந்து செல்வதைப் பார்ப்பது கண்ணுக்கினிய ஒரு அழகான காட்சியாகும்.
# தஞ்சைப் பெரியகோயில் சோழர் கால ஓவியங்கள் (நூல்)



**தஞ்சைப் பெரியகோயில் சோழர் கால ஓவியங்கள்** தமிழ்ப் பல்கலைக்கழகம் வெளியிட்ட நூல்களில் ஒன்றாகும். .  

## அமைப்பு
தஞ்சாவூர் பெரிய கோயிலின் கருவறைத் திருச்சுற்றில் மேற்புறக்கூரையின் உட்பக்கம், பக்கச்சுவர்கள், இடையிடையே உள்ள நிலைப்படிகளில் காணப்படுகின்ற சோழர் மற்றும் நாயக்கர் கால ஓவியங்கள் புகைப்படமெடுக்கப்பட்டு, அதற்கான விளக்கங்கள் தரப்பட்டுள்ளன. தெளிவிற்காக கோட்டுருவங்களும் தரப்பட்டுள்ளன. ஒன்பது பெரும் பகுதிகளாக அவை பிரிக்கப்பட்டுள்ளன.ஓவியங்களைப் பார்க்கும்போதும் அதற்கான விளக்கங்களைப் படிக்கும்போதும் நேரில் கோயிலில் சென்று பார்ப்பதைப் போன்ற உணர்வு ஏற்படுகிறது.  

'தஞ்சைப் பெரியகோயில் சோழர் கால ஓவியங்கள்', நூல், (2010; தமிழ்ப்பல்கலைக்கழகம், தஞ்சாவூர்)
# ஆத்ரேயபுரம்



**ஆத்ரேயபுரம்** *(Atreyapuram)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஒர் கிராமம் மற்றும் மண்டலம் ஆகும்.  

அரிசி நொய்யில் இருந்து தயாரிக்கப்படும் பூத்தாரெக்குளு எனப்படும் இனிப்புப் பண்டம் இக்கிராமத்தின் தனிச்சிறப்பு ஆகும். பூத்தாரெக்கு மற்றும் மாமிதிடந்திரா ஆகியன 100 வருடங்களுக்கு முன்பே ஆத்ரேயபுரத்தை பிறப்பிடமாக கொண்டவையாகும். முதுனூரி அக்கி ராசு என்பவர் முதன்முதலில் இப்பண்டங்களை தயாரித்து விற்பனை செய்தார் என்று கருதப்படுகிறது.  

## புவியியல்

ஆத்ரேயபுரம் 16°50′2.97″ வடக்கு 81°47′12.85″ கிழக்கு என்ற ஆள்கூறுகள் அடையாளத்தில் ராசமுந்திரி நகரத்தில் இருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் அமைந்துள்ளது. முற்காலத்தில் ஆத்ரேயபுரக்கிராமம் "  
என்று அழைக்கப்பட்ட இக்கிராமம் தற்பொழுது நல்ல போக்குவரத்து வசதியைப் பெற்றுள்ளது. இக்கிராமத்தின் அஞ்சல் குறியீட்டு எண் 533235 ஆகும்.  

## கல்வி நிறுவனங்கள்

மகாத்மா காந்தி இளநிலை கல்லூரி  
மகாத்மா காந்தி பட்டக் கல்லூரி மற்றும் முதுநிலை மையம்.  
மகாத்மா காந்தி உயர்நிலைப் பள்ளி  
மகரிசி வித்யா நிகேதன்  

## வங்கிகள்

பாரத மாநில வங்கி ஒன்றும் இந்திய தொழில் வளர்ச்சி வங்கியொன்றும் இக்கிராமத்தில் இயங்கி வருகின்றன.  

## பஞ்சாயத்துகள்

ஆத்ரேயபுரம் கிராமம் பின் வரும் பஞ்சாயத்துகளை உள்ளடக்கியுள்ளது.  
- போபார்லங்கா
- பேராவரம்
- ராசாவரம்
- வெளிச்செரு
- வத்திப்பாரு
- புலிதிந்தி
- உச்சிலிi
- ஆத்ரேயபுரம்
- வசந்தவடா
- ததிபுடி
- காட்டுங்கா
- நார்கேதிமில்லி
- அங்கம்பாலெம்
- ரையாலி
- உலொல்லா
- வாடப்பல்லி
- மெர்லாபாலெம்
# ஹான்சி

ஹான்சி, இந்திய மாநிலமான அரியானாவின் ஹிசார் மாவட்டத்தில் உள்ள நகரம்..  

## அரசியல்
இந்த ஊர் ஹான்சி சட்டமன்றத் தொகுதிக்கும், ஹிசார் மக்களவைத் தொகுதிக்கும் உட்பட்டது. இங்கு 75,730 மக்கள் வாழ்கின்றனர். இவர்களில் 54% பேர் ஆண்கள். ஏனையோர் பெண்கள். இவர்களில் 68% பேர் கல்வியறிவு பெற்றுள்ளனர்.
# அரியான்வி



**அரியான்வி** (தேவநாகரி: हरियाणवी *ஹரியாண்வி*), இந்திய - ஆரிய மொழியாகும். இந்த மொழியை பேசும் மக்கள் இந்திய மாநிலங்களான அரியானாவிலும், தில்லியிலும் வாழ்கின்றனர். இந்த மொழியை தேவநாகரி எழுத்துகளில் எழுதுகின்றனர். இதை இந்தியின் வட்டார வழக்காகவும் கருதுகின்றனர். இது பிராஜ் பாஷா எனும் மொழியுடன் நெருங்கிய தொடர்புடையது. இந்த மொழியில் உள்ள 60% சொற்கள் பாக்ரி மொழியிலும் உள்ளன.  

## அடிப்படை வாக்கியங்கள்
இந்த மொழியின் அடிப்படை வாக்கியங்கள் சிலவற்றை எடுத்துக்காட்டாக தந்துள்ளோம்.  
| ஹரியாண்வி | பொருள் |
| --- | --- |
| து கித் ஜாவே சே? | நீ எங்கே போகிறாய்? |
| து கே கரே சே? | நீ என்ன செய்கிறாய்? |
| கே நாம் சே தேரா? | உன் பெயர் என்ன? |
| கே காயா தானே? | நீ என்ன சாப்பிட்டாய்? |
| மன்னே கோனி பேரா | எனக்கு தெரியாது |
| யா மாரி சோரி சே | அவள் என் மகள் |
| யா மாரா சோரா சே | அவன் என் மகன் |
| சல் சலா கே | வா,போகலாம் |
| சுப் ரே | அமைதியாய் இரு |
# பூத்தரேக்கு



**பூத்தரேக்கு** (பன்மை **பூத்தரேக்குலு**) *( Poothareku or Pootharekulu)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஆத்ரேயபுரம் கிராமத்தில் தயாரிக்கப்படும் தனிச்சிறப்பு வாய்ந்த ஒரு இனிப்பு வகையாகும். பூத்தா என்பது மேற்பூச்சு மற்றும் ரேக்கு என்பது விரிப்பு அல்லது தாள் என்றும் தெலுங்கு மொழியில் பொருள் கொள்ளப்படுகிறது. ரேக்கு என்பது ஒருமையையும் ரேக்குலு என்பது பன்மையையும் குறிக்கிறது. மடிக்கப்பட்ட காகிதத்தைப் போல இவ்வினிப்பு தோற்றமளிப்பதால் இதைக் காகித இனிப்புகள் என்றும் அழைக்கிறார்கள்.  

## வரலாறு
பூத்தரேக்கு சீவலைப் போன்ற ஒருவகை இனிப்பாகும். இந்த இனிப்பை தயாரிப்பதிலும் விற்பனை செய்வதிலும் இக்கிராமம் புகழ்பெற்றுள்ளது. இங்குள்ள தொழிலாளர்கள் இத்தயாரிப்பில் தீவிரமாக ஈடுபடுகிறார்கள். அதிகச் சிறப்புகளுடன் மிகக் குறைவான கொள்முதல் விலையில் இங்கு இவை தயாரிக்கப்படுகின்றன. நகரங்களில் அதிக விலைக்கு விற்கப்பட்டு இலாபமும் ஈட்டப்படுகிறது.  

## தயாரிப்பு

சயா பிய்யம் என்ற குறிப்பிட்டதொரு வகை அரிசி மாவுடன் (பிய்யம் என்பதன் பொருள் அரிசியாகும்) தூளாக்கப்பட்ட சர்க்கரை மற்றும் நெய் சேர்த்து பூத்தாரெக்கு தயாரிக்கப்படுகிறது. அரிசிமாவு, நெய் பயன்படுத்தி விரிப்பு அல்லது தாள்களைத் தயாரித்து அவற்றின் மீது பூச்சாக சர்க்கரை அல்லது வெல்லம் பூசப்பட்டு அவற்றை மடித்துவிட்டால் பூத்தாரெக்கு தயாராகி விடுகிறது.  

## வகைகள்

பூத்தரேக்கு பொடி பொதுவாக தூளாக்கப்பட்ட சர்க்கரை சேர்த்து செய்யப்படுகிறது. இதையே சர்க்கரைக்குப் பதிலாக வெல்லம் (நாட்டுச் சர்க்கரை) பயன்படுத்தி மற்றொரு வகை பூத்தாரெக்கு தயாரிக்கப்படுகிறது. மேலும் சாக்லேட், பாதாம், பிஸ்தா முதலியவைகள் கூட சேர்த்து செய்யப்படுகிறது. சர்க்கரை நோய் உள்ளவர்களுக்காக தனியாக சிறப்பு சர்க்கரையை கூட பயன்படுத்தி தயாரிக்கப்படுகிறது.
# எத்திராஜ் மகளிர் கல்லூரி


**எத்திராஜ் மகளிர் கல்லூரி** (*Ethiraj College for Women*) சென்னையில் அமைந்துள்ள மகளிர் கலை மற்றும் அறிவியல் கல்லூரிகளில் ஒன்றாகும். எத்திராஜ் கல்லூரி அறக்கட்டளையையும் இக்கல்லூரியையும் 1948-ஆம் ஆண்டு முன்னணி வழக்கறிஞராக இருந்த வே. இலெ. எத்திராசு நிறுவினார். இந்த அறக்கட்டளையின் தற்போதைய தலைவராக அவர் குடும்பத்தில் வந்த வே. மா. முரளிதரன் உள்ளார்.  

## வரலாறு
1948-ஆம் ஆண்டு வேலூர் இலட்சுமணசுவாமி எத்திராஜ் முதலியாரால் துவங்கப்பட்டு முதல் பத்தாண்டுகளில் பொருளியல், தாவரவியல், வேதியியல், வரலாறு,விலங்கியல் மற்றும் ஆங்கில இலக்கியப் பாடங்களில் பட்டப்படிப்புக் கல்வி வழங்கப்பட்டது. அறிவியல் கட்டிடம், தங்குவிடுதி, திறந்தவெளி அரங்கம், நூலகக் கட்டிடங்கள் கட்டப்பட்டன. 1968-78 ஆண்டுகளில் பட்டப்படிப்பு வணிகம், கணிதம் மற்றும் இயற்பியல் பாடங்களுக்கும் விரிவுபடுத்தப்பட்டது; பட்டமேற்படிப்பு கல்வியும் வழங்கப்படலாயிற்று. பட்டமேற்படிப்பு வகுப்புக்களுக்கான கட்டிடமும் கட்டப்பட்டது.  

அடுத்த மைல்கல்லாக 1981-இல் மாலைநேர வகுப்புகள் தொடங்கப்பட்டன. எம்.பில், முனைவர் பட்டப்படிப்புகளுக்கான வசதிகளும் உருவாக்கப்பட்டன. புதியதாக கட்டப்பட்ட புத்திணைப்பு வளாகம் கல்லூரியின் வளர்ச்சியை முன்னெடுத்துச் சென்றது. 1990-2000 ஆண்டுகளில் நிறுவனச் செயலர் படிப்பு, வங்கி மேலாண்மை, வணிக மேலாண்மை, உயிரிவேதியியல், நுண்ணியிரியியல், தாவர உயிரியல், தாவர உயிரித் தொழினுட்பம் ஆகிய தற்காலத் துறைகளில் இளங்கலை படிப்புகள் துவங்கப்பட்டன; வணிக மேலாண்மையிலும் கணினி பயன்பாட்டியலிலும் பட்டமேற்படிப்புகள் அகில இந்திய தொழில்நுட்பக் கல்விக் குழு அனுமதியுடன் வழங்கப்பட்டன. புதிய அறிவியல் கட்டிடமும் தங்குவிடுதியில் கூடுதல் அறைகளும் கட்டப்பட்டன.  

அடுத்த சிலவாண்டுகளில் தன்னாட்சி நிலை எய்தியது. புதிய நூலகம், புதிய தங்குவிடுதிகள், துறைக் கட்டிடங்கள் என கட்டமைப்பும் மேம்படலாயிற்று. மொழி ஆய்வகம், கருவியியல் மையம், நூலக உள்ளடக்கங்களுக்கு இணைய அணுக்கம், இணைய மையங்கள், கணினி ஆய்வகங்கள் சேர்க்கப்பட்டன. பிரித்தானிய கவுன்சிலுடன் ஆங்கிலம் கற்பிக்க புரிந்துணர்வு உடன்பாடு கண்டது.  

## குறிப்பிடத்தக்க முன்னாள் மாணவிகள்
- திரிசா
- சுதா ரகுநாதன்
- ஜெயந்தி நடராஜன்
- ஜோஷ்னா சின்னப்பா
- கனிமொழி
- தீபிகா பள்ளிக்கல்
- திவ்யதர்சினி
- காஞ்சனா (நடிகை)
- லதா ரசினிகாந்த்
# சூரஜ்குண்டு மேளா

**சூரஜ்குண்டு மேளா** என்பது கலைப்பொருட்களை காட்சிப்படுத்தும் விழாவாகும். இந்த திருவிழா இந்திய மாநிலமான அரியானாவிலுள்ள சூரஜ்குண்டு என்ற இடத்தில் நடைபெறும். இந்த விழா ஒவ்வொரு ஆண்டும் பிப்ரவரியின் முதல் இரண்டு வாரங்களுக்கு நடக்கிறது. நாட்டுப்புறப் பாடகர்களும், நடனக் கலைஞர்களும் கலை நிகழ்ச்சிகளை நடத்துகின்றனர். இதை பார்க்க ஆண்டுதோறும் ஆயிரக்கணாக்கான சுற்றுலாப் பயணிகள் வருகின்றனர். உள்ளூர் மக்களின் கைவண்ணத்தில் செய்யப்படும் கலைப்பொருட்களும், கைவினைப் பொருட்களும் காட்சிக்கு வைக்கப்படுகின்றன. அத்துடன் பல்வேறு வகையான உணவுவகைகளும் பரிமாறப்படுகின்றன.  

## கருப்பொருள்
ஒவ்வொரு ஆண்டும் ஒவ்வொரு இந்திய மாநிலத்தை முன்னிறுத்தி விழா நடத்தப்படும்.  
ஆண்டு வாரியாக முன்னிறுத்தப்பட்ட மாநிலங்களின் பட்டியலை கீழே காண்க.  
| ஆண்டு | மாநிலம் |
| --- | --- |
| 1987 | ----- |
| 1988 | ----- |
| 1989 | ராஜஸ்தான் |
| 1990 | மேற்கு வங்காளம் |
| 1991 | கேரளம் |
| 1992 | மத்தியப் பிரதேசம் |
| 1993 | ஒடிசா |
| 1994 | கர்நாடகம் |
| 1995 | பஞ்சாப் |
| 1996 | இமாச்சலப் பிரதேசம் |
| 1997 | குஜராத் |
| 1998 | வடகிழக்கு மாநிலங்கள் |
| 1999 | ஆந்திரப் பிரதேசம் |
| 2000 | ஜம்மு காஷ்மீர் |
| 2001 | கோவா |
| 2002 | சிக்கிம் |
| 2003 | உத்தராகண்ட் |
| 2004 | தமிழ்நாடு |
| 2005 | சத்தீஸ்கர் |
| 2006 | மகாராஷ்டிரா |
| 2007 | ஆந்திரப் பிரதேசம் |
| 2008 | மேற்கு வங்காளம் |
| 2009 | மத்தியப் பிரதேசம் |
# சிங்கவா காஸ்

சிங்கவா காஸ் (सिन्घवा खास), இந்திய மாநிலமான அரியானாவின் ஹிசார் மாவட்டத்தில் உள்ள கிராமம். இது பத்தாம் தேசிய நெடுஞ்சாலையில் இருந்து 3 கி.மீ தொலைவில் உள்ளது. இங்கு ஏறத்தாழ 5000 மக்கள் வசிக்கின்றனர்.  

## அரசியல்
இது ஹிசார் மக்களவைத் தொகுதிக்கு உட்பட்டது..
# போபார்லங்கா



**போபார்லங்கா** *(Bobbarlanka)* என்பது இந்தியாவின் ஆந்திரப்பிரதேச மாநிலத்தில் இருக்கும் கிருட்டிணா மாவட்டத்தில் உள்ள ஒரு கிராமம் ஆகும். மச்சிலிப்பட்டணம் வருவாய் கோட்டத்தில் உள்ள மாபிதேவி மண்டலத்தில் 15.93° வடக்கு 80.88° கிழக்கு என்ற ஆள்கூற்று அடையாளங்களில் இக்கிராமம் அமைந்துள்ளது. ஆந்திரப்பிரதேச மாநிலத்தின் தலைநகரப் பகுதியின் ஒரு பகுதியாக விளங்கும் மண்டலத்தில் காணப்படும் கிராமங்களில் இதுவும் ஒன்றாகும்
# பேராவரம்



**பேராவரம்** *(Peravaram)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஒரு கிராமம் ஆகும். ராசமுந்திரி நகரிலிருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°50′2.97″ வடக்கு 81°47′12.85″ கிழக்கு கிழக்கு என்ற ஆள்கூறுகள் அடையாளத்தில் பேராவரம் கிராமம் அமைந்துள்ளது. 2001 ஆம் ஆண்டு இந்திய நாட்டின் மக்கள் தொகைக் கணக்கெடுப்பின்படி இக்கிராமத்தின் மக்கள் தொகை 4000 ஆகும். கிழக்கில் கோதாவரி ஆறும், மேற்கில் பிரதானமான கால்வாயும், வடக்கில் போபர்லங்கா கிராமமும் தெற்கில் பயிர் நிலங்களும் பேராவரத்திற்கு எல்லைகளாக உள்ளன. மேலும் இக்கிராமத்தில் குடிக்கத்தக்க குடிநீர் வசதி, நீர்ப்பாசண கால்வாய்கள், வடிகால் வசதிகள், பஞ்சாயத்து, கால்நடை மருத்துவமணை, பதிவுபெற்ற மருத்துவ அலுவலர்கள், இந்திரம்மா வீட்டுவசதி குடியிருப்புகள், இரண்டு தொடக்கப் பள்ளிகள் மற்றும் ஒரு உயர்நிலைப் பள்ளியென பல்வேறு வசதிகளைக் கொண்டிருக்கிறது.  

## பொருளாதாரம்

இப்பகுதி முழுவதும் விவசாயம் முக்கியத் தொழிலாக இருக்கிறது. பேராவரத்தின் கிழக்கில் உலர்நிலங்களும் மேற்கில் ஈரநிலங்களும் விவசாயத்திற்கு உதவி செய்கின்றன. நெற்பயிரும் உளுந்தும் ஈரநிலங்களில் பயிரிடப்படுகிறது. மக்காச் சோளம் உலர் நிலங்களில் பயிர் செய்யப்படுகிறது. ராபி பயிர்களுக்கான நீர்பாசனத்தை மேற்கு கோதாவரி கால்வாய் வழங்காத காரணத்தால், கோடைகாலத்தில் நிலங்கள் பயிரிடப்படாமல் வெற்று நிலங்களாக விடப்படுகின்றன. கோதாவரி ஆற்றங்கரை முழுவதும் பெரும்பாலும் நீர் உயிரின வளர்ப்பாக இறால் வளர்க்கப்பட்டு ஏற்றுமதி செய்யப்படுகிறது. இவை தவிர பாலுற்பத்தி, கோழி வளர்ப்பு, ஆடு வளர்ப்பு போன்ற தொழில்களும் உபதொழில்களாக பொருளாதார மேம்பாட்டுக்கு உதவுகின்றன. இக்கிராமம் கோணாசீமா வடிநிலப் பகுதியாக இருப்பதால் ஆண்டு முழுவதும் போதுமான அளவுக்கு நீர்ப்பாசண வசதியைப் பெற்று செழிப்புடன் காணப்படுகிறது.
# வத்திப்பாரு

**வத்திப்பாரு** *(Vaddiparru)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஆத்ரேயபுரம் மண்டலத்திலுள்ள ஒரு கிராமம் ஆகும். ராசமுந்திரி நகரிலிருந்து 20 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°54403″ வடக்கு 81°80775″ கிழக்கு என்ற ஆள்கூறுகள் அடையாளத்தில் வத்திப்பாரு கிராமம் அமைந்துள்ளது. இக்கிராமம் நல்ல போக்குவரத்து வசதியைப் பெற்றுள்ளது. வத்திப்பாரு கிராமத்தின் அஞ்சல் குறியீட்டு எண் 533235 ஆகும்.  

பண்ணைகள், கோதாவரி ஆறு மற்றும் நீர்ப்பாசனக் கால்வாய் என அழகுற விளங்கும் இக்கிராமம் கோதாவரி ஆற்று வடிநிலத்தின் மையப்பகுதியில் அமைந்திருக்கிறது.
# ரத்னாச்சல் விரைவுவண்டி

**ரத்னாச்சல் விரைவுவண்டி**, இந்திய ரயில்வே இயக்கும் அதிவிரைவுவண்டியாகும். இந்த வண்டி, விசாகப்பட்டினத்தில் இருந்து விஜயவாடா வரை சென்று திரும்பும். இந்த வண்டியை தென்மத்திய ரயில்வே நாள்தோறும் இயக்குகிறது. இந்த வண்டிக்கு 12717, 12718 ஆகிய இரு அடையாள எண்கள் உள்ளன.  

## நிறுத்தங்கள்
- விசாகப்பட்டினம் சந்திப்பு
- துவ்வாடா
- அனகாபள்ளி
- துனி
- அன்னவரம்
- சமல்கோட் சந்திப்பு
- ராஜமுந்திரி
- நிடதவோலு சந்திப்பு
- தாடேபள்ளிகூடெம்
- ஏலூர்
- நூஜிவீடு
- விஜயவாடா சந்திப்பு
# ரோத்தக்



**ரோத்தக்**, இந்திய மாநிலமான அரியானாவின் ரோத்தக் மாவட்டத்தின் தலைநகராகும். இந்த நகரம் தேசிய தலைநகரப் பகுதியில் உள்ளது குறிப்பிடத்தக்கது.  

## பண்பாடு
ஜிலேபி என்னும் இனிப்பும், கஜக் என்னும் வெல்ல மிட்டாயும் பிரபலமானவை.  

## சுற்றுலா
- தில்யார் ஏரி
- ரோத்தக் காட்டுயிர் காப்பகம்

## போக்குவரத்து

## ஊடகம்
இங்கு அனைத்திந்திய வானொலியின் கிளை அமைந்துள்ளது.  

## அரசியல்
இந்த நகரம் ரோத்தக் சட்டமன்றத் தொகுதிக்கும், ரோத்தக் மக்களவைத் தொகுதிக்கும் உட்பட்டது..
# இந்திரா காந்தி காட்டுயிர் காப்பகம்



'' ]]  
'' ]]  
'']]  
'']]  

**இந்திரா காந்தி காட்டுயிர் காப்பகம்**, இந்திய மாநிலமான ஆந்திரப் பிரதேசத்திலுள்ள விசாகப்பட்டினம் மாவட்டத்தின் கம்பலகொண்டா காட்டுப்பகுதியில் அமைக்கப்பட்டுள்ளது.  

முன்னாள் இந்தியப் பிரதமரான இந்திரா காந்தியின் நினைவாக காப்பகத்துக்கு பெயர் சூட்டப்பட்டது. இந்த காட்டுப்பகுதி 1977ஆம் ஆண்டின் மே பத்தொன்பதாம் நாளில் பொதுமக்களின் பார்வைக்கு திறந்துவைக்கப்பட்டது. இந்த காட்டுப் பகுதி 625 ஏக்கர் பரப்பளவில் அமைந்துள்ளது.  

## படக்காட்சியகம்
# மகாமனா விரைவுவண்டி

**மகாமனா விரைவுவண்டி**, இந்திய இரயில்வே இயக்கும் விரைவுவண்டியாகும். இந்த வண்டி வாரணாசியில் இருந்து கிளம்பி, புது தில்லிக்கு சென்று திரும்பும்.  

## நிறுத்தங்கள்
- வாரணாசி சந்திப்பு
- ஜவுன்பூர்
- சுல்தான்பூர்
- லக்னோ
- பரெய்லி
- மொராதாபாத்
- காசியாபாத்
- புது தில்லி
# செட்டிநாடு பல்கலைக்கழகம்



**செட்டிநாடு பல்கலைக்கழகம்** (*Chettinad University*) அல்லது **செட்டிநாடு ஆய்வு மற்றும் கல்வி அகாதமி** சென்னையிலிருந்து ஏறத்தாழ 30 கி.மீ. தொலைவில் கேளம்பாக்கத்தில் அமைந்துள்ள நிகர்நிலைப் பல்கலைக்கழகம் ஆகும். செட்டிநாடு குழுமத்தைச் சேர்ந்த இந்நிறுவனம் 2005ஆம் ஆண்டு நிறுவப்பட்டது. இங்கு செட்டிநாடு மருத்துவக் கல்லூரி மற்றும் ஆய்வுக் கழகம், செட்டிநாடு செவிலியக் கல்லூரி ஆகியவையும் உலகத்தரமான மீச்சிறப்பியல் மருத்துவமனையும் அமைந்துள்ளன. இந்தப் பல்கலைக்கழகம் ஆண்டுக்கு 350 மாணவர்களை சேர்க்கின்றது.  

2012இல் மாணவர் சேர்க்கைக்கு விதிமுறைகளின்படி மாநில அரசுக்கு ஒதுக்கப்பட வேண்டிய 85 விழுக்காடு இடங்களைத் தர மறுத்ததாக அறியப்படுகின்றது.  

## மேற்சான்றுகள்
# 1541



ஆண்டு **1541** (MDXLI) பழைய யூலியன் நாட்காட்டியில் சனிக்கிழமையில் துவங்கிய சாதாரண ஆண்டு ஆகும்.  

## நிகழ்வுகள்
- பெப்ரவரி 12 - சான் டியேகோ (சிலி) நகரம் கண்டுபிடிக்கப்பட்டது.
- ஏப்ரல் 7 - பிரான்சிஸ் சவேரியார் போர்த்துக்கீசிய கிழக்கிந்தியாவுக்கு தனது பயணத்தை லிசுபனில் இருந்து ஆரம்பித்தார்.
- மே 8 - எசுப்பானியர் எர்னாண்டோ டி சோட்டோ தாம் கண்ட ஆற்றுக்கு மிசிசிப்பி ஆறு எனப் பெயரிட்டார்,
- மே 23 - இழ்சாக் கார்ட்டியே தனது மூன்றாவது பயணத்தை பிரான்சில் இருந்து ஆரம்பித்தார்.
- சூன் 18 - அயர்லாந்து நாடாளுமன்றம் இங்கிலாந்தின் எட்டாம் ஹென்றியையும் அவரது வாரிசுகளையும் அயர்லாந்தின் அரசர்களாக அங்கீகரித்தது.
- உதுமானியப் பேரரசர் முதலாம் சுலைமான் எருசலேமின் தங்க வாயிலை மூடினார்.
- ஐசுலாந்து லூதரனியத்தை ஏற்றுக் கொண்டது.
- கஜபதி பேரரசு முடிவுக்கு வந்தது.

## பிறப்புகள்

## இறப்புகள்
- சூன் 26 - பிரான்சிஸ்கோ பிசாரோ, எசுப்பானிய வெற்றியாளர் (பி. 1475)
# பாரத் பல்கலைக்கழகம்



**பாரத் பல்கலைக்கழகம்** (*Bharath University*) அல்லது **பாரத் உயர்கல்வி மற்றும் ஆய்வுக் கழகம்** (**BIHER**) அல்லது **பாரத் அறிவியல் மற்றும் தொழினுட்பக் கழகம்** (**BIST**) தமிழ்நாட்டில் சென்னையில் அமைந்துள்ள நிகர்நிலைப் பல்கலைக்கழகமும், உயர்கல்விக்கான இந்திய நிறுவனமும் ஆகும். பல்கலைக்கழக மானியக் குழு அங்கீகரித்துள்ள இந்தப் பல்கலைக்கழகத்திற்கு தேசிய மதிப்பீடு மற்றும் தரச்சான்று அவை 'ஏ' தரநிலை வழங்கியுள்ளது.  

## வரலாறு

பாரத் பல்கலைக்கழகம் 1984ஆம் ஆண்டு எஸ்.ஜகத்ரட்சகனால் பாரத் பொறியியல் கல்லூரி என நிறுவப்பட்டது. தமிழ்நாட்டில் துவக்கத்தில் நிறுவப்பட்ட தன்னாட்சி பெற்ற பொறியியல் கல்லூரிகளில் இது ஒன்றாக இருந்தது. இந்தப் பொறியியல் கல்லூரி முதலில் சென்னைப் பல்கலைக்கழகத்துடனும் பின்னர் அண்ணாப் பல்கலைக்கழகத்துடனும் இணைக்கப்பட்டிருந்தது. 2002ஆம் ஆண்டில் பல்கலைக்கழக மானியக் குழு இக்கல்லூரிக்கு நிகர்நிலைப் பல்கலைக்கழக நிலையை வழங்கியது. அப்போது இதன் பெயர் *பாரத் உயர்கல்வி மற்றும் ஆய்வுக் கழகம்* என மாற்றப்பட்டது. செப்டம்பர் 2006இல் நிகர்நிலைப் பல்கலைக்கழகங்கள் தங்கள் பெயர்களில் *பல்கலைக்கழகம்* என்ற ஒட்டை வைத்துக்கொள்ளலாம் என்ற பல்கலைக்கழக மானியக் குழுவின் அறிவிப்பினை அடுத்து இதன் பெயர் *பாரத் பல்கலைக்கழகம்* என மாற்றப்பட்டது.  
## வளாகங்கள்

பாரத் பல்கலைக்கழகம் நான்கு வளாகங்களிலிருந்து செயல்படுகின்றது. இவற்றில் மூன்று சென்னையிலும் ஒன்று புதுச்சேரியிலும் உள்ளன.  

### பாரத் அறிவியல் மற்றும் தொழினுட்பக் கழகம், சென்னை

இதுவே 1984இல் நிறுவப்பட்ட முதன்மை வளாகமாகும். இது துவக்கத்தில் 'பாரத் பொறியியல் கல்லூரி' என்று பெயரிடப்பட்டிருந்தது. 2002ஆம் ஆண்டில் நிகர்நிலைப் பல்கலைக்கழக நிலை எய்தியபோது, இதன் பெயர் 'பாரத் உயர்கல்வி மற்றும் ஆய்வுக் கழகம்' என மாற்றப்பட்டது. 2003இல் 'பாரத் பல்கலைக்கழகம்' உருவானபோது, இக்கல்லூரிக்கு 'பாரத் அறிவியல் மற்றும் தொழினுட்பக் கழகம்' எனப் பெயரிடப்பட்டது.  

### ஸ்ரீ பாலாஜி மருத்துவக் கல்லூரி மற்றும் மருத்துவமனை, சென்னை
இக்கல்லூரி 2004ஆம் ஆண்டில் நிறுவப்பட்டது.  
இதே வளாகத்தில் ஸ்ரீ பாலாஜி செவிலியர் கல்லூரியும் உள்ளது.  

### ஸ்ரீ இலட்சுமி நாராயணா மருத்துவ அறிவியல் கழகம், புதுச்சேரி
இக்கல்லூரி 2007ஆம் ஆண்டில் நிறுவப்பட்டது.  

### ஸ்ரீ பாலாஜி பல் மருத்துவக் கல்லூரி மற்றும் மருத்துவமனை, சென்னை
இக்கல்லூரி 2002ஆம் ஆண்டில் நிறுவப்பட்டது.  
இதே வளாகத்தில் 2007ஆம் ஆண்டில் ஸ்ரீ பாலாஜி இயன்முறை மருத்துவக் கல்லூரி நிறுவப்பட்டுள்ளது.  

## சகோதர நிறுவனங்கள்

- தாகூர் பொறியியல் கல்லூரி, சென்னை (நிறுவல்: 1998, இணைப்பு: அண்ணா பல்கலைக்கழகம்),
- தாகூர் மருத்துவக் கல்லூரி, சென்னை (நிறுவல்: 2010, இணைப்பு: தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்),
- ஜெருசேலம் பொறியியல் கல்லூரி, சென்னை (நிறுவல்: 1994, இணைப்பு: அண்ணா பல்கலைக்கழகம்),
- ஸ்ரீ இலட்சுமி அம்மாள் பொறியில் கல்லூரி, சென்னை (நிறுவல்: 2001, இணைப்பு: அண்ணா பல்கலைக்கழகம்),
- பாரத் பல்நுட்பக் கல்லூரி, சென்னை (நிறுவல்: 1995, ஏற்பு: அகில இந்திய தொழில்நுட்பக் கல்விக் குழு).

## மேற்சான்றுகள்
# மகாநகரி விரைவுவண்டி

மகாநகரி விரைவுவண்டி, இந்திய இரயில்வே இயக்கும் விரைவுவண்டியாகும். இந்த வண்டி மும்பையில் இருந்து கிளம்பி வாரணாசி வரை சென்று திரும்பும்.  

## நிறுத்தங்கள்
- மும்பை சி.எஸ்.டி
- தாதர்
- டாணே
- கல்யாண் சந்திப்பு
- இகத்புரி
- நாசிக் ரோடு
- மன்மாடு சந்திப்பு
- ஜள்காவ் சந்திப்பு
- புசாவள் சந்திப்பு
- புர்ஹான்பூர்
- நேபாநகர்
- காண்டுவா சந்திப்பு
- இட்டர்சி சந்திப்பு
- பிபரியா
- நரசிங்கபூர்
- மதன் மகால்
- ஜபல்பூர் சந்திப்பு
- கட்னி சந்திப்பு
- மைஹார்
- சத்னா சந்திப்பு
- மணிக்பூர் சந்திப்பு
- சிவோகி சந்திப்பு
- விந்தியாச்சல்
- மிர்சாபூர்
- சுனார்
- காசி
- வாரணாசி சந்திப்பு